#### Številka: 03217- 7/2013-3

Datum: 8. 10. 2013

**ZAPISNIK**

18. redne seje Odbora za varstvo okolja, ki je bila v torek 8. oktobra 2013 s pričetkom oziroma

**z zborom na Parkirišču Tivoli in odhodom ob 16.30 uri s posebnim avtobusom MPP v vodarno Kleče, Saveljska cesta 1, Ljubljana.**

NAVZOČI ČLANI:

Predsednica **Dunja Piškur Kosmač**, podpredsednik mag. Tomaž Ogrin, ostali člani Mirko Brnič Jager, Marjan Jernej Virant, Miro Gorenšek, Metka Macarol Hiti, Jože Horvat ter tajnik odbora Jan Skoberne.

NAVZOČNOST OPRAVIČIL: Direktor družbe VO-KA Krištof Mlakar, Natašo Jazbinšek Sršen vodja Oddelka za varstvo okolja in ostali vabljeni vodje oddelkov mestne uprave.

NAVZOČI OSTALI VABLJENI:

S strani JP VO-KA direktor sektorja Vodovod Jože Tomec, dr. Brigita Jamnik, za mag. Lilijano Madjar direktorico RRA Ljubljanske urbane regije Urša Kisovec, za vodjo Oddelka za urejanje prostora mag. Mirana Gajška sodelvci Mateja Doležal, Andrejka Sajovic, Nika Kokalj in Miha Zorn, za vodjo Oddelka za gospodarske dejavnosti in promet Davida Polutnika Mirko Kocuvan in urednica glasila Ljubljana Nada Šumi ter tajnik OGJSP Iztok Bežan.

Iz Odbora za gospodarske javne službe in promet predsednica Julijana Žibret in še nekateri člani po evidenci OGJSP.

Vabljeni predstavniki mestne uprave vodje vabljenih oddelkov so se opravičili, ker so si že ogledali črpališče VO-KA.

Na zasedanju je bilo navzočih vseh 7 članov odbora.

Predlagan dnevni red ni bil v celoti izvršen, 4.točka je bila prestavljena na naslednjo sejo odbora.

1. Obisk vodarne Kleče
2. Pozdravni nagovor vodstava JP VO-KA
3. Predstavitev JP VODOVOD-KANALIZACIJA in delovanja vodovodnega sistema
4. Pogovor in priprave za ogled vodarne
5. Ogled nadzornega centra in vodnjaka
6. Razvojni načrti ljubljanskega vodovodnega sistema
7. Zaključna beseda, pobude in vprašanja članov
8. Potrditev zapisnika 17. seje Odbora za varstvo okolja

S sklicem seje so člani prejeli vse podatke oVO-KA, ki jih imajo obiskovalci so dostopni na spletnem naslovu JP VO-KA in za potrebe članov odbora je naknadno razdeljeno zanimivo oblikovano predstavitveno gradivo za obe dejavnosti, tako vodovoda kot kanalizacije.

**Osnovno gradivo je dosegljivo na spletnem naslovu:** <http://www.vo-ka.si/o-druzbi/centralna-cistilna-naprava-ljubljana>, sklic seje je dosegljiv tudi v elektronski obliki na spletni povezavi: [**http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/**](http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/)

Predsednica odbora Dunja Piškur Kosmač je predala vodenje seje je pod 1. točko predala obema gostiteljema s strani JP VO-KA, direktorju sektorja Vodovod Jože Tomcu in pooblaščeni strokovni osebi gospodarske družbe, ki je odgovorna za pitno vodo, dr. Brigiti Jamnik.

AD 1

Tako je bilo pojasnjeno, da šteje kolektiv sektorja Vodovod 120 zaposlenih delavcev v sestavu JP VODOVOD-KANALIZACIJA, ki v MOL upravljajo centralni vodovodni sistem Ljubljane in štiri lokalne vodovodne sisteme (Prežganje, Mali Vrh pri Prežganju, Lipoglav in Šmarna gora) in zagotavljajo pitno vodo za okrog 300.000 prebivalcev v MOL. V letu 2012 je bilo načrpano skoraj 21 milijonov m3 pitne vode. Dolžina vodovodnega omrežja, ki ga upravlja JP VO-KA znaša 1.117 km, v sistemih je okrog 41 tisoč priključkov, 31 vodohranov s prostornino 23.542 m3, 11 prečrpalnic in 20 hidropostaj.  V centralnem vodovodnem sistemu je 5 vodarn, JP VO-KA pa upravlja še 8 črpališč.

Člani odbora in navzoči so si ogledalilokacijo najstarejšega črpališča v Ljubljani, to je iz leta 1890, ko je stekel mestni vodovod. Zaradi pomankanja časa, si bo odbor ob drugi priložnosti ogledal in spustil v globino tega vodjaka, ki meri do 25 m v globino! So se pa navzoči sprehodili po dvorišču vodarne Kleče in si ogledali črpališče Kleče n se seznanili z delovanjem tega. Prav tako je bil zanimiv vpogled v nadzorni center vseh črpališč, ki je ponos gospodarske družbe, kajti oskrba z vodo je neprekinjena in v vodohranih mora biti vedno zadostna količina načrpane vode, ki jo v nadzornem centru stalno merijo!

Podatek, da vode v Ljubljani še ni potrebno pripravljati za oskrbo, je podatek, s katerim se lahko Ljubljana ponaša, kajti večkratni obiski iz tujine ne morejo verjeti, da načrpanevode še danes ne pripravljamo oz »kloriramo«, ko jo prečrpavamo v vodohrane.

AD 2

Prav tako sta vodilno vlogo pri podajanju podatkov prevzela gostitelja, navzoči pa so postavljali vrsto različnih vprašanj.

Tako so se seznanili, da so v strateškem načrtu za obdobje 2012-2016 (<http://www.vo-ka.si/o-druzbi/strateski-nacrt-0>) med najpomembnejše  uvrščene naslednje aktivnosti za zagotavljanje varne oskrbe s pitno vodo:

* Ukrepi na vodnih virih,
* Obnova in nadgradnja vodovodnega omrežja, objektov in naprav,
* Izgradnja stalnih merilnih mest na vodovodnem omrežju,
* Upravljanje vodovodnih sistemov v realnem času na osnovi hidravličnega modeliranja,
* Daljinsko odčitavanje vodomerov,
* Novelacija Odloka o oskrbi s pitno vodo in Tehničnega pravilnika za vodovod.

AD 3

V zadovolstvo navzočih se zapiše, da smo v Ljubljani zadovoljni z varno oskrbo s pitno vodo, da gospodarska družba VO\_KA v zadovoljivem obsegu oskrbuje s pitno vodo pretežni del Ljubljane!

Navzoči so bili zelo zadovoljni z ogledom in dobili so vsa pojasnila na podlagi postavljenih vprašanj.

Posebnih vprašanj in pobud ni bilo postavljenih.

Ob zaključku se je predsednica odbora Dunja Piškur Kosmač zahvalila gostiteljem in organizatorjem ogleda s strani delavcev MU MOL.

Zasedanje je bilo zaključeno ob 20.35 uri.

Zagotovljen je bil povratek z avtobusom MPP po isti liniji do izhodišča, povratek na Parkirišče Tivoli je bil ob 20.45 uri.

Zapisala

*Jan Skoberne Dunja Piškur Kosmač*

Višji svetovalec I. Predsednica